ddrg/super_eurlex huggingface dataset:
Oikaistaan neuvoston asetus (EY) N:o 1469/95, annettu 22 päivänä kesäkuuta 1995, eräiden EMOTR:n tukiosastosta rahoitettujen toimien edunsaajien osalta toteutettavista toimenpiteistä (Euroopan yhteisöjen virallinen lehti N:o L 145, 29 päivänä kesäkuuta 1995)



Virallinen lehti nro L 241 , 21/09/1996 s. 0032 - 0032



Oikaistaan neuvoston asetus (EY) N:o 1469/95, annettu 22 päivänä kesäkuuta 1995, eräiden EMOTR:n tukiosastosta rahoitettujen toimien edunsaajien osalta toteutettavista toimenpiteistä (Euroopan yhteisöjen virallinen lehti N:o L 145, 29 päivänä kesäkuuta 1995) Sivulla 2, 3 artiklan 1 kohdan b alakohdan kolmannella ja neljännellä rivillä korvataan ilmaus: ". . . maksamisen keskeyttäminen ja tarvittaessa siihen liittyvän vakuuden vapauttaminen . . ." ilmauksella: ". . . maksamisen keskeyttäminen ja tarvittaessa siihen liittyvän vakuuden pidättäminen . . ."
KOMISSION ASETUS (EY) N:o 111/95, annettu 24 päivänä tammikuuta 1995, tiettyjen herkästi pilaantuvien tavaroiden tullausarvon määrittämiseksi tarkoitettujen yksikköarvojen vahvistamisesta



Virallinen lehti nro L 018 , 26/01/1995 s. 0003 - 0008



KOMISSION ASETUS (EY) N:o 111/95, annettu 24 päivänä tammikuuta 1995, tiettyjen herkästi pilaantuvien tavaroiden tullausarvon määrittämiseksi tarkoitettujen yksikköarvojen vahvistamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisöjen tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (1), ottaa huomioon tiettyjen yhteisöjen tullikoodeksista annetun asetuksen (ETY) N:o 2913/92 soveltamista koskevien säännösten vahvistamisesta 2 päivänä heinäkuuta 1993 annetun komission asetuksen (ETY) N:o 2454/93 (2), sellaisena kuin se on viimeksi muutettuna asetuksella (EY) N:o 3254/94 (3), ja erityisesti sen 173 artiklan 1 kohdan, sekä katsoo, että asetuksen (ETY) N:o 2454/93 173-177 artiklassa säädetään perusteet, joiden nojalla komissio vahvistaa jaksoittaiset yksikköarvot mainitun asetuksen liitteessä 26 esitetyn luokittelun mukaisesti kuvatuille tuotteille, ja edellä mainituissa artikloissa vahvistettujen sääntöjen ja perusteiden soveltaminen komissiolle asetuksen (ETY) N:o 2454/93 173 artiklan 2 kohdan säännösten mukaisesti toimitettuihin tekijöihin johtaa yksikköarvon vahvistamiseen kyseisille tuotteille, siten kuin tämän asetuksen liitteessä määrätään, ON ANTANUT TÄMÄN ASETUKSEN: 1 artikla Asetuksen (ETY) N:o 2454/93 173 artiklan 1 kohdassa tarkoitetut yksikköarvot vahvistetaan, kuten liitteessä olevassa taulukossa esitetään. 2 artikla Tämä asetus tulee voimaan 27 päivänä tammikuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä tammikuuta 1995. Komission puolesta Mario MONTI Komission jäsen (1) EYVL N:o L 302, 19.10.1992, s. 1 (2) EYVL N:o L 253, 11.10.1993, s. 1 (3) EYVL N:o L 346, 31.12.1994, s. 1 LIITE >TAULUKON PAIKKA>
KOMISSION ASETUS (EY) N:o 155/95, annettu 30 päivänä tammikuuta 1995, sianliha-alan poikkeuksellisista markkinatukitoimenpiteistä Espanjassa annetun asetuksen (EY) N:o 2561/94 muuttamisesta



Virallinen lehti nro L 022 , 31/01/1995 s. 0010 - 0010



KOMISSION ASETUS (EY) N:o 155/95, annettu 30 päivänä tammikuuta 1995, sianliha-alan poikkeuksellisista markkinatukitoimenpiteistä Espanjassa annetun asetuksen (EY) N:o 2561/94 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75 (1), sellaisena kuin se on viimeksi muutettuna asetuksella (ETY) N:o 1249/89 (2), ja erityisesti sen 20 artiklan, sekä katsoo, että afrikkalaisen sikaruton esiintymisen ja sitkeyden vuoksi tietyillä tuotantoalueilla Espanjassa, joilla kasvatetaan erityisesti iberialaisia sikoja, tämän jäsenvaltion osalta on toteutettu poikkeuksellisia markkinatukitoimenpiteitä komission asetuksella (EY) N:o 2561/94 (3), eläinlääkinnällisistä ja kaupallisista rajoituksista tehty neuvoston päätös 89/21/ETY (4) on korvattu 28 päivästä joulukuuta 1994 päätöksellä 94/887/EY (5); tämä muutos olisi otettava huomioon asetuksessa (EY) N:o 2561/94, ja tässä asetuksessa säädetyt toimenpiteet ovat sianlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 2561/94 2 artiklassa viittaus päätökseen 89/21/ETY viittauksella päätökseen 94/887/EY. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 28 päivästä joulukuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä tammikuuta 1995. Komission puolesta Franz FISCHLER Komission jäsen (1) EYVL N:o L 282, 1.11.1975, s. 1 (2) EYVL N:o L 129, 11.5.1989, s. 12 (3) EYVL N:o L 272, 22.10.1994, s. 10 (4) EYVL N:o L 9, 12.1.1989, s. 24 (5) EYVL N:o L 352, 31.12.1994, s. 112
KOMISSION ASETUS (EY) N:o 268/95, annettu 9 päivänä helmikuuta 1995, hedelmä- ja vihannesjalostealan tuotteiden tuontitodistusten ja ennakkovahvistustodistusten järjestelmän soveltamista koskevista yksityiskohtaisista säännöistä annetun asetuksen (ETY) N:o 2405/89 mukauttamisesta Itävallan, Suomen ja Ruotsin liittymisen vuoksi



Virallinen lehti nro L 031 , 10/02/1995 s. 0008 - 0008



KOMISSION ASETUS (EY) N:o 268/95, annettu 9 päivänä helmikuuta 1995, hedelmä- ja vihannesjalostealan tuotteiden tuontitodistusten ja ennakkovahvistustodistusten järjestelmän soveltamista koskevista yksityiskohtaisista säännöistä annetun asetuksen (ETY) N:o 2405/89 mukauttamisesta Itävallan, Suomen ja Ruotsin liittymisen vuoksi EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 14 artiklan 3 kohdan ja 15 artiklan 4 kohdan, sekä katsoo, että Itävallan, Suomen ja Ruotsin liittymisen vuoksi olisi mukautettava hedelmä- ja vihannesjalostealan tuotteiden tuontitodistusten ja ennakkovahvistustodistusten järjestelmän soveltamista koskevista yksityiskohtaisista säännöistä 1 päivänä elokuuta 1989 annettu komission asetus (ETY) N:o 2405/89 (3), sellaisena kuin se on viimeksi muutettuna asetuksella (ETY) N:o 556/94 (4), ja tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Täydennetään asetuksen (ETY) N:o 2405/89 11 artiklan toinen kohta seuraavilla maininnoilla: "- Sallittu poikkeama 0,03 - Tolerans för en densitet av 0,03". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä helmikuuta 1995. Komission puolesta Franz FISCHLER Komission jäsen (1) EYVL N:o L 49, 27.2.1986, s. 1 (2) EYVL N:o L 349, 31.12.1994, s. 105 (3) EYVL N:o L 227, 4.8.1989, s. 34 (4) EYVL N:o L 71, 15.3.1994, s. 7
KOMISSION ASETUS (EY) N:o 440/95, annettu 28 päivänä helmikuuta 1995, maataloustuotteiden nimikkeistöstä vientitukia varten annetun asetuksen (ETY) N:o 3846/87 muuttamisesta



Virallinen lehti nro L 045 , 01/03/1995 s. 0037 - 0038



KOMISSION ASETUS (EY) N:o 440/95, annettu 28 päivänä helmikuuta 1995, maataloustuotteiden nimikkeistöstä vientitukia varten annetun asetuksen (ETY) N:o 3846/87 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaen huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 13 artiklan, sekä katsoo, että tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteiden I ja II muuttamisesta 20 päivänä joulukuuta 1994 annetussa komission asetuksessa (EY) N:o 3115/94 (2) säädetään CN-koodiin 1104 kuuluvia tiettyjä viljatuotteita, kuten leikattuja kauranjyviä (clipped oats) ja kevyesti lämpökäsiteltyjä viljoja, koskevista muutoksista, jotka astuvat voimaan 1.1.1995, komission asetuksella (ETY) N:o 3846/87 (3), sellaisena kuin se on viimeksi muutettuna asetuksella (EY) N:o 3333/94 (4), on otettu käyttöön yhdistettyyn nimikkeistöön perustuva maataloustuotteiden nimikkeistö vientitukia varten; olisi mukautettava kyseistä nimikkeistöä edellä tarkoitetun muutoksen mukaisesti ensimmäisestä päivästä tammikuuta 1995, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 3846/87 liitteessä oleva 3 ala tämän asetuksen liitteen mukaisesti. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä helmikuuta 1995. Komission puolesta Franz FISCHLER Komission jäsen (1) EYVL N:o L 181, 1.7.1992, s. 21 (2) EYVL N:o L 345, 31.12.1994, s. 1 (3) EYVL N:o L 366, 24.12.1987, s. 1 (4) EYVL N:o L 350, 31.12.1994, s. 60 LIITE 1. Lisätään tiedot CN-koodin 1104 22 30 jälkeen seuraavasti: >TAULUKON PAIKKA> 2. Korvataan CN-koodeja 1104 29 91 ja 1104 29 95 koskevat tiedot seuraavasti: >TAULUKON PAIKKA>
Neuvoston asetus (EY) N:o 356/95, annettu 20 päivänä helmikuuta 1995, yhteisessä kauppapolitiikassa sovellettavista yhteisön menettelyistä yhteisön oikeuksien kansainvälisten kauppasääntöjen, erityisesti Maailman kauppajärjestön vahvistamien sääntöjen, mukaisen käytön varmistamiseksi annetun asetuksen (EY) N:o 3286/94 muuttamisesta



Virallinen lehti nro L 041 , 23/02/1995 s. 0003 - 0003



NEUVOSTON ASETUS (EY) N:o 356/95, annettu 20 päivänä helmikuuta 1995, yhteisessä kauppapolitiikassa sovellettavista yhteisön menettelyistä yhteisön oikeuksien kansainvälisten kauppasääntöjen, erityisesti Maailman kauppajärjestön vahvistamien sääntöjen, mukaisen käytön varmistamiseksi annetun asetuksen (EY) N:o 3286/94 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että asetuksella (EY) N:o 3286/94 (1) neuvosto on ottanut käyttöön yhteisön menettelyt yhteisön oikeuksien kansainvälisten kauppasääntöjen mukaisen käytön varmentamiseksi, asetuksen (EY) N:o 3286/94 15 artiklan 2 kohdalla kumotaan yhteisen kauppapolitiikan lujittamisesta erityisesti suojauduttaessa laittomilta kauppatavoilta 17 päivänä syyskuuta 1984 annettu neuvoston asetus (ETY) N:o 2641/84 (2), asetuksen (EY) N:o 3286/94 16 artiklan 1 kohdan mukaisesti kyseistä asetusta sovelletaan 1 päivän tammikuuta 1995 jälkeen aloitettuihin menettelyihin, ja tämän vuoksi on tarpeen muuttaa asetuksen (EY) N:o 3286/94 15 artiklan 2 kohta ja 16 artiklan 1 kohta sen selventämiseksi, että asetusta (EY) N:o 3286/94 sovelletaan myös 1 päivänä tammikuuta 1995 kesken olleisiin menettelyihin, joiden osalta yhteisön tarkastusmenettelyt on saatettu loppuun, ON ANTANUT TÄMÄN ASETUKSEN: 1 artikla Muutetaan asetus (EY) N:o 3286/94 seuraavasti: 1. Korvataan 15 artiklan 2 kohta seuraavasti: "2. Kumotaan asetus (ETY) N:o 2641/84. Viittauksia kumottuun asetukseen on pidettävä soveltuvin osin viittauksina tähän asetukseen." 2. Korvataan 16 artikla seuraavasti: "16 artikla Voimaantulo Tätä asetusta sovelletaan 1 päivästä tammikuuta 1995. Sitä sovelletaan menettelyihin, jotka on aloitettu kyseisen päivän jälkeen, ja menettelyihin, jotka olivat kesken kyseisenä päivänä ja joiden osalta yhteisön tarkastusmenettelyt on saatettu loppuun." 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Tätä asetusta sovelletaan 1 päivästä tammikuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä helmikuuta 1995. Neuvoston puolesta E. ALPHANDÉRY Puheenjohtaja (1) EYVL N:o L 349, 31.12.1994, s. 71 (2) EYVL N:o L 252, 29.9.1984, s. 1. Asetus sellaisena kuin se on muutettuna asetuksella (EY) N:o 522/94 (EYVL N:o L 66, 10.3.1994, s. 10)
KOMISSION ASETUS (EY) N:o 583/95, annettu 16 päivänä maaliskuuta 1995, tuontijärjestelmän soveltamista koskevista yksityiskohtaisista säännöistä Bosnia-Hertsegovinasta, Kroatiasta, Sloveniasta ja entisen Jugoslavian tasavallasta Makedoniasta peräisin olevien lampaan- ja vuohenlihatuotteiden yhteisöön tuonnin osalta 30 päivään kesäkuuta 1995 saakka annetusta asetuksesta (EY) N:o 256/95 poikkeamisesta



Virallinen lehti nro L 059 , 17/03/1995 s. 0007 - 0007



KOMISSION ASETUS (EY) N:o 583/95, annettu 16 päivänä maaliskuuta 1995, tuontijärjestelmän soveltamista koskevista yksityiskohtaisista säännöistä Bosnia-Hertsegovinasta, Kroatiasta, Sloveniasta ja entisen Jugoslavian tasavallasta Makedoniasta peräisin olevien lampaan- ja vuohenlihatuotteiden yhteisöön tuonnin osalta 30 päivään kesäkuuta 1995 saakka annetusta asetuksesta (EY) N:o 256/95 poikkeamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Bosnia-Hertsegovinasta, Kroatiasta, Sloveniasta, Montenegrosta, Serbiasta ja entisen Jugoslavian liittotasavallan Makedoniasta peräisin olevien lampaan- ja vuohenlihatuotteiden yhteisöön tuontiin sovellettavasta järjestelmästä 26 päivänä lokakuuta 1992 annetun neuvoston asetuksen (ETY) N:o 3125/92 (1) ja erityisesti sen 3 artiklan, sekä katsoo, että komission asetuksessa (EY) N:o 256/95 (2) säädetään erityisesti tuontitodistusten antamista koskevasta aikataulusta, johtuen tuotannon järjestämisestä kyseisissä tasavalloissa, lampaan- ja vuohenlihatuotteiden yhteisöön viennin perinteisistä kausista sekä kyseisistä perinteisistä määristä, mainittujen tuontitodistusten antamista koskevaa aikataulua olisi muutettava vuoden 1995 toisen vuosineljänneksen ajaksi, tuontijärjestelmän tyydyttävän ja tehokkaan hallinnan turvaamiseksi olisi säädettävä tämän asetuksen välittömästä voimaantulosta, ja tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (EY) N:o 256/95 2 artiklan 1 kohdassa ja 5 artiklan 1, 2 ja 3 kohdassa vahvistetuista määräajoista poiketen seuraavia säännöksiä sovelletaan vuoden 1995 toisen vuosineljänneksen aikana: - tuontitoditushakemukset on toimitettava kunkin jäsenvaltion toimivaltaisille viranomaisille viimeistään 22 päivänä maaliskuuta 1995, - jäsenvaltioiden toimivaltaisten viranomaisten on toimitettava tuotteen ja maan mukaan eritellyt tuontitodistushakemukset komissiolle viimeistään 27 päivänä maaliskuuta 1995, - todistukset annetaan viimeistään 31 päivänä maaliskuuta 1995. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä maaliskuuta 1995. Komission puolesta Franz FISCHLER Komission jäsen (1) EYVL N:o L 313, 30.10.1992, s. 3 (2) EYVL N:o L 30, 9.2.1995, s. 24
Komission asetus (EY) N:o 630/95, annettu 23 päivänä maaliskuuta 1995, maito- ja maitotuotealan lisämaksusta annetun neuvoston asetuksen (ETY) N:o 3950/92 3 artiklassa vahvistettujen kokonaismäärien mukauttamisesta



Virallinen lehti nro L 066 , 24/03/1995 s. 0011 - 0012



KOMISSION ASETUS (EY) N:o 630/95, annettu 23 päivänä maaliskuuta 1995, maito- ja maitotuotealan lisämaksusta annetun neuvoston asetuksen (ETY) N:o 3950/92 3 artiklassa vahvistettujen kokonaismäärien mukauttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan lisämaksusta 28 päivänä joulukuuta 1992 annetun neuvoston asetuksen (ETY) N:o 3950/92 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, sekä katsoo, että asetuksen (ETY) N:o 3950/92 4 artiklan 2 kohdassa säädetään, että tilakohtaista viitemäärää korotetaan tai se vahvistetaan tuottajan asiallisesti perustellusta pyynnöstä tämän toimituksia ja/tai suoramyyntiä koskevien muutosten huomioon ottamiseksi; viitemäärän korottamiseksi tai vahvistamiseksi edellytetään tuottajan muun viitemäärän vastaavaa alentamista tai poistamista, nämä mukautukset eivät saa aiheuttaa kyseisen jäsenvaltion osalta asetuksen (ETY) N:o 3950/92 3 artiklassa tarkoitettujen toimitusten ja suoramyynnin yhteismäärien korottumista; muutettaessa lopullisesti tilakohtaisia viitemääriä edellä tarkoitetussa 3 artiklassa vahvistettuja määriä mukautetaan tämän seurauksena asetuksen (ETY) N:o 804/68 (2), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, 30 artiklassa säädetyn menettelyn mukaisesti, asetuksen (ETY) N:o 536/93 (3), sellaisena kuin se on viimeksi muutettuna asetuksella (EY) N:o 470/94 (4), 8 artiklan kolmannen luetelmakohdan mukaisesti Belgia, Tanska, Espanja, Ranska, Irlanti, Italia, Alankomaat, Portugali ja Yhdistynyt kuningaskunta ovat antaneet tiedoksi asetuksen (ETY) N:o 3950/92 4 artiklan 2 kohdan toisen alakohdan nojalla lopullisesti muunnetut määrät; tämän vuoksi on tarpeen mukauttaa näiden jäsenvaltioiden kokonaismääriä, jotka vahvistetaan asetuksen (ETY) N:o 3950/92 3 artiklassa, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 3950/92 3 artiklan 2 kohdan ensimmäisen alakohdan taulukko seuraavasti: >TAULUKON PAIKKA> 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä huhtikuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä maaliskuuta 1995. Komission puolesta Franz FISCHLER Komission jäsen (1) EYVL N:o L 405, 31.12.1992, s. 1 (2) EYVL N:o L 148, 28.6.1968, s. 13 (3) EYVL N:o L 57, 10.3.1993, s. 12 (4) EYVL N:o L 59, 3.3.1994, s. 5
Neuvoston asetus (EY) N:o 713/95, annettu 27 päivänä maaliskuuta 1995, pellavan- ja hampunvarsien myyntiä koskevien sopimusten kehyssäännöksistä annetun asetuksen (ETY) N:o 620/71 muuttamisesta



Virallinen lehti nro L 073 , 01/04/1995 s. 0016 - 0016



NEUVOSTON ASETUS (EY) N:o 713/95, annettu 27 päivänä maaliskuuta 1995, pellavan- ja hampunvarsien myyntiä koskevien sopimusten kehyssäännöksistä annetun asetuksen (ETY) N:o 620/71 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon pellava- ja hamppualan yhteisestä markkinajärjestelystä 29 päivänä kesäkuuta 1970 annetun neuvoston asetuksen (ETY) N:o 1308/70 (1) ja erityisesti sen 6 artiklan, ottaa huomioon komission ehdotuksen, sekä katsoo, että asetuksen (ETY) N:o 620/71 (2) 4 a artiklan mukaan sopimuspuolten on ilmoitettava pellavanvarsiin liittyvissä myyntisopimuksissa, että myyntihinta on sovittu ottaen huomioon pellavansiemeniä koskevista erityistoimenpiteistä 15 päivänä maaliskuuta 1976 annetun neuvoston asetuksen (ETY) N:o 569/76 (3) 1 artiklassa tarkoitettu pellavansiementen kohdehinta, ja asetuksella (ETY) N:o 569/76 käyttöön otettu pellavansiementen tukijärjestelmä on korvattu tukijärjestelmästä tiettyjen peltokasvien viljelijöille annetulla neuvoston asetuksella (ETY) N:o 1765/92 (4) käyttöön otetulla tukijärjestelmällä; näin ollen asetuksen (ETY) N:o 620/71 4 a artikla olisi poistettava, ON ANTANUT TÄMÄN ASETUKSEN: 1 artikla Kumotaan asetuksen (ETY) N:o 620/71 4 a artikla. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä maaliskuuta 1995. Neuvoston puolesta J. PUECH Puheenjohtaja (1) EYVL N:o L 146, 4.7.1970, s. 1, asetus sellaisena kuin se on viimeksi muutettuna asetuksella (EY) N:o 3290/94 (EYVL N:o L 349, 31.12.1994, s. 105) (2) EYVL N:o L 72, 26.3.1971, s. 4, asetus sellaisena kuin se on muutettuna asetuksella (ETY) N:o 1776/76 (EYVL N:o L 199, 24.7.1976, s. 4) (3) EYVL N:o L 67, 15.3.1976, s. 29, asetus sellaisena kuin se on viimeksi muutettuna asetuksella (ETY) N:o 2048/92 (EYVL N:o L 215, 30.7.1992, s. 5) (4) EYVL N:o L 181, 1.7.1992, s. 12, asetus sellaisena kuin se on viimeksi muutettuna asetuksella (EY) N:o 920/94 (EYVL N:o L 106, 27.4.1994, s. 14)
KOMISSION ASETUS (EY) N:o 691/95, annettu 30 päivänä maaliskuuta 1995, tietyistä melassin tuontia koskevista sokerialan siirtymätoimenpiteistä Uruguayn kierroksen maataloussopimuksen täytäntöönpanon vuoksi



Virallinen lehti nro L 071 , 31/03/1995 s. 0047 - 0047



KOMISSION ASETUS (EY) N:o 691/95, annettu 30 päivänä maaliskuuta 1995, tietyistä melassin tuontia koskevista sokerialan siirtymätoimenpiteistä Uruguayn kierroksen maataloussopimuksen täytäntöönpanon vuoksi EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Uruguayn kierroksen monenvälisten kauppaneuvottelujen yhteydessä tehtyjen sopimusten täytäntöön panemiseksi tarvittavista maatalousalan mukautuksista ja siirtymätoimenpiteistä 22 päivänä joulukuuta 1994 annetun neuvoston asetuksen (EY) N:o 3290/94 (1) ja erityisesti sen 3 artiklan, ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81 (2), sellaisena kuin se on viimeksi muutettuna komission asetuksella (EY) N:o 283/95 (3), ja erityisesti sen 13 artiklan 2 kohdan ja 17 artiklan 5 kohdan, sekä katsoo, että sokerialan tuontitodistusjärjestelmän soveltamista koskevat erityiset yksityiskohtaiset säännöt annetaan komission asetuksessa (ETY) N:o 2630/81 (4), sellaisena kuin se on viimeksi muutettuna asetuksella (ETY) N:o 1754/93 (5) asetuksen (ETY) N:o 2630/81 5 artiklan 2 kohdassa säädetään, että asetuksen (ETY) N:o 1785/81 1 artiklan 1 kohdan c alakohdassa tarkoitettujen tuotteiden tuontitodistukset ovat voimassa niiden antopäivästä sitä seuraavan kolmannen kuukauden loppuun, nykyinen sokerin tuontimaksujärjestelmä kumotaan 1 päivästä heinäkuuta 1995 ja korvataan tulleihin perustuvalla tariffijärjestelmällä; melassin tuontimaksut voidaan vahvistaa ennakolta komission asetuksen (ETY) N:o 1411/70 (6) mukaisesti, 30 päivään kesäkuuta 1995 sovellettavan melassin tuontijärjestelmän parhaan mahdollisen toiminnan varmistamiseksi mainittujen, 1 päivästä huhtikuuta 1995 alkaen annettujen tuontitodistusten voimassaolo olisi rajoitettava markkinointivuoden 1994/1995 loppuun, kiireellisyyden vuoksi olisi varmistettava, että julkaiseminen tapahtuu mahdollisimman nopeasti, ja tässä asetuksessa säädetyt toimenpiteet ovat sokerin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 2630/81 5 artiklan 2 kohdasta poiketen alanimikkeisiin CN 1703 10 00 ja 1703 90 00 kuuluvan melassin tuontitodistusten, jotka on annettu 1 päivän huhtikuuta 1995 ja 30 päivän kesäkuuta 1995 välisenä aikana, voimassaolo ei voi jatkua 30 päivän kesäkuuta 1995 jälkeen. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä maaliskuuta 1995. Komission puolesta Franz FISCHLER Komission jäsen (1) EYVL N:o L 349, 31.12.1994, s. 105 (2) EYVL N:o L 177, 1.7.1981, s. 4 (3) EYVL N:o L 34, 13.2.1995, s. 3 (4) EYVL N:o L 258, 11.9.1981, s. 16 (5) EYVL N:o L 161, 2.7.1993, s. 45 (6) EYVL N:o L 156, 17.7.1970, s. 29